open-index/open-wikipedia-markdown huggingface dataset:
Թունել

250px|մինի|Մուտք դեպի թունել
**Թունել**, ( – խողովակ), երկաթուղիների, ավտոճանապարհների, հետիոտների ճանապարհների, ջրատարների անցկացման ստորգետնյա կառույց։

Ըստ տեղանքի լինում է՝ լեռնային, ստորջրյա, քաղաքային, ըստ նշանակության՝ տրանսպորտային, հիդրոտեխնիկական, լեռնա–արդյունաբերական։

* *Լեռնային* թունելները կառուցվում են լեռնային զանգվածներում և կիրառվում են տրանսպորտային ու հիդրոտեխնիկական նպատակներով։ 
* *Ստորջրյա* թունելները կառուցվում են գետերի, ջրանցքների, նեղուցների հուների տակ և նախատեսվում տրանսպորտային հաղորդակցության և այլ հատուկ նպատակների համար։
* *Քաղաքային* թունելները կառուցվում են քաղաքների տարածքներում՝ մետրոպոլիտենի, ավտոմոբիլային և հետիոտների ճանապարհների անցկացման, քաղաքային տնտեսության հաղորդակցության ուղիների համար ևն։ 
* *Հիդրատեխնիկական* թունելները կառուցվում են ջուրը տեղափոխելու համար։ Լինում են դերիվացիոն (ջուրը ՀԷԿ–երին հասցնելու և դրանցից հեռացնելու համար), ջրթող (հիդրոհանգույցից ավելորդ ջուրը հեռացնելու համար), շինարարական (ամբարտակ կառուցելիս գետի հունը ժամանակավորապես տեղափոխելու համար), ոռոգիչ (ոռոգման նպատակներով ջուր տեղափոխելու համար)։ Տարբերում են անճնշումային (հատվածքը ջրով լրիվ չի լցվում) և ճնշումային (ջրով լրիվ է լցվում և աշխատում ճնշման տակ) հիդրոտեխնիկական թունելներ։

Թունելի երեսարկը (հիմնական ամրակապում, երեսպատում) տարբեր է՝ կախված նրա նշանակությունից։ Տրանսպորտային թունելում երեսարկը որոշվում է, ելնելով ապարների կայունությունից։ Թույլ և անկայուն ապարների դեպքում կատարվում է բետոնե կամ երկաթ–բետոնե երեսարկ։ Հիդրոտեխնիկական թունելների երեսարկը որոշվում է, նկատի ունենալով ոչ միայն արտաքին գործոնները, այլև ներքին հիդրոստատիկ ճնշումը և ջրի շարժման հիդրավլիկական պայմանները։ Անճնշումային թունելների լայնական հատվածքները հիմնականում լինում են պայտաձև և կիսաշրջանաձև, իսկ ճնշումայիններինը՝ շրջանաձև։ Կայուն ապարների դեպքում հաճախ բավարարվում են թունելի ներքին մակերևույթը օդի մեծ ճնշմամբ ցեմենտապատելով։ Կիրառվում է նաև բետոնե բլոկների հավաքովի երեսարկ։ Հատկապես տարածված է համակցված (երկշերտ) երեսարկը, որը կազմված է բետոնե կամ երկաթբետոնե արտաքին մասից (միաձույլ կամ հավաքովի բլոկներից) և երկաթբետոնե ներքին շերտից։ Մեծ ճնշումների դեպքում երեսարկի ներքին շերտը կառուցում են պողպատե թաղանթից։

Հին և միջնադարյան Հայաստանի բերդերը, քաղաքները, երբեմն՝ եկեղեցիներն ունեցել են պաշարման ժամանակ արտաքին աշխարհի հետ կապ հաստատելու թունելատիպ կառույցներ՝ գետնուղիներ։ Հայաստանում կառուցվել և կառուցվում են տարբեր նշանակության թունելներ՝ Պուշկինի լեռնանցքի (ավտոճանապարհային), «Արփա–Սևան» (հիդրոտեխնիկական), Սևանի լեռնանցքի (ավտոճանապարհային), Մեղրաձորի (երկաթուղային), Երևանի մետրոպոլիտենի և այլն։

Կատեգորիա:Թունելներ
Իբրահիմ Սեսեյ

**Իբրահիմ Սեսեյ** (, ), սոցիալական արդարության, խաղաղության, մարդու իրավունքների համար մղվող պայքարի գամբիացի ակտիվիստ և մրցանակակիր կինոռեժիսոր։ *Աֆրիկյան արտիստների խաղաղասիրական նախաձեռնություն* կազմակերպության գործադիր տնօրենն է (*Executive Director of the African Artists Peace Initiative* (AAPI), մի շարք երիտասարդական կազմակերպությունների ու նախագծերի կամավոր մասնակից է, անդամ և ղեկավար։

## Գործունեություն
Իբրահիմ Սեսեյը սկզբնական շրջանում եռանդուն գործունեություն է ծավալել որպես *Մանուկների և համայնքների զարգացման նախաձեռնություն* կազմակերպության գործադիր տնօրեն (*Executive Director of Children and Community Initiative for Development* (CAID): Գամբիայում լույս տեսնող    *Gambia News and Report* ամենշաբաթյա ամսագիրը միաժամանակ բարձր է գնահատել նրա վաստակը որպես Միավորված ազգերի կազմակերպության երիտասարդությանն առնչվող հարցերի գծով դեսպանի և կինոռեժիսորի։

## Մրցանակներ
Որպես լավագույն ռեժիսոր՝ Իբրահիմ Սեսեյը 2013 թվականին իր նկարահանած «Ճակատագրի ձեռքը» («*Hand of Fate*») գեղարվեստական կինոնկարի համար արժանացել է մի շարք մրցանակների, այդ թվում՝ աֆրիկյան կինոակադեմիայի, կինոքննադատների և Նոլիվուդի հեղինակավոր մրցանակների։ Նա պարգևներ է ստացել նաև Միավորված ազգերի կազմակերպության երիտասարդությանն առնչվող հարցերի գծով դեսպանի պաշտոնում իրեն լավագույնս դրսևորելու համար։ 2013 թվականին Իբրահիմ Սեսեյը հռչակվել է Գամբիայի «Տարվա լավագույն անձնավորություն»։

## Ծանոթագրություններ

Կատեգորիա:Ակտիվիստներ
Կատեգորիա:Աֆրիկացի ակտիվիստներ
Կատեգորիա:Աֆրիկացի կինոռեժիսորներ
Թունելային վառարան

**Թունելային վառարան**, տարբեր նյութերի ու դետալների տաքացման արդյունաբերական վառարան, ունի ուղղագիծ, օղակաձև կամ Ո–ձև թունելատիպ աշխատանքային տարածություն։ Տաքացվող շինվածքները էլեկտրական կամ պնևմատիկ հաղորդակների օգնությամբ անընդհատ կամ պարբերաբար տեղաշարժվում են թունելի շարժական հատակի կամ վագոնիկների վրա բարձված, փոխադրիչներով կամ զամբյուղների մեջ։ Թունելային վառարանները տաքացվում են հեղուկ կամ գազային վառելիքով, երբեմն՝ էլեկտրականությամբ։ Օգտագործվում է մետաղե շինվածքների ջերմամշակման համար, աղյուսի ու խեցեղենի արտադրության մեջ, փայտանյութի չորացման, նրանից փայտածխի ստացման և այլ նպատակներով։ Թունելի երկարությունը՝ կախված վառարանի նշանակումից 30–120 մ է, իսկ ջերմաստիճանը՝ 80– 100&nbsp;°C:ից մինչև 1400–1450&nbsp;°C:

Կատեգորիա:Արդյունաբերական վառարաններ
44-օրյա պատերազմում զոհված ազատամարտիկների ցանկ

Ստորև ներկայացված է 44-օրյա պատերազմում զոհված զինծառայողների և ազատամարտիկների ցանկը։

## Ա

## Բ

## Գ

## Դ

## Ե

## Զ

## Թ

## Ի

## Խ

## Ծ

## Կ

## Հ

## Ղ

## Մ

## Յ

## Ն

## Չ

## Պ

## Ռ

## Ս

## Վ

## Փ

## Ք

## Օ

## Ֆ

## [[Ադրբեջանական զինուժի ներխուժումը Հայաստան|Հայ-ադրբեջանական սահմանային բախումների]] ժամանակ զոհված ազատամարտիկների ցանկ
Ստորև ներկայած է Հայ-ադրբեջանական սահմանային բախումների ժամանակ զոհված ազատամարտիկների ցանկը

## [[Ադրբեջանի ռազմական գործողություններ Արցախում (մարտ, 2022)|Ադրբեջանի կողմից Արցախում իրականացված ռազմական գործողությունների]] ժամանակ զոհված ազատամարտիկների ցանկ
Ստորև ներկայած է Ադրբեջանի կողմից Արցախում իրականացված ռազմական գործողությունների ժամանակ զոհված ազատամարտիկների ցանկը

## Անհետ կորածների ցանկ
Ստորև ներկայած է Հայ-ադրբեջանական պատերազմում անհետ կորած ազատամարտիկների ցանկը

## Ծանոթագրություններ
Ռումիանա Ժելևա

**Ռումիանա Ժելևա** (, ), բուլղարացի քաղաքական գործիչ, Բուլղարիայի արտաքին գործերի նախկին նախարար (2009 թվականի հուլիսի 27-ից մինչև 2010 թվականի հունվար)։

Եվրոպական խորհրդարանում 2007 թվականի հունիսին, ապա և 2009 թվականի հունիսի 7-ին ընտրությունների ժամանակ Բուլղարիայի ներկայացուցիչներից Ժելյաևան ընտրվել է եվրոպատգամավոր։ 2009 թվականի հոկտեմբերի 5-ին Բոյկո Բորիսովը առաջադրել է նրա թեկնածությունը որպես Եվրոպական հանձնաժողովի անդամի թեկնածու։ Սակայն *Die Welt* թերթի հոդվածում նրա ամուսին Կրասիմիր Ժելևը մեղադրվել է ռուսական մաֆիայի հետ կապերի համար։

Եվրոպական խորհրդարանի խորհրդարանական հանձնաժողովի առաջ անհաջող ներկայացումից հետո Ռումիանա Ժելևան հանել է իր թեկնածությունը միջազգային համագործակցության և հումանիտար օգնության տրամադրման հարցերով եվրոհանձնաժողովում պաշտոնից, հեռացել է արտաքին գործերի նախարարի պաշտոնից։ 2010 թվականի հունվարի 20-ին *ГЕРБ* կուսակցության գործադիր հանձանաժողովը ընդունել է նրա պաշտոնաթողությունը։

## Ծանոթագրություններ

## Արտաքին հղումներ
* Ռումիանա Ժելևա. պաշտոնական կայք 

Կատեգորիա:Բուլղարիայի արտաքին գործերի նախարարներ
Կատեգորիա:21-րդ դարի կին քաղաքական գործիչներ
Կատեգորիա:Արտաքին գործերի կին նախարարներ
Կատեգորիա:Բուլղարացի կին դիվանագետներ
Թուջահալոց

**Թուջահալոց**, ձուլման արտադրությունում թուջը հալելու հորանաձև վառարան։ Որպես վառելիք օգտագործում են կոքս, անտրացիտ, նավթ, բնական գազ և այլն։

Ժամանակակից թուջահալոցներն ունեն հալման գործընթացի ավտոմատ վերահսկման ու կառավարման սարքեր, մղվող օդի տաքացում, հալման գոտու ջրով սառեցում, գազերի լրացուցիչ այրում, տաքացվող կուտակիչ և այլն։ Արտադրողականությունը՝ 0,5–30 տ/ժ։

Կատեգորիա:Արդյունաբերական վառարաններ
Ինչ-որ տեղ ապրում է որդին

**«Ինչ-որ տեղ կա որդին»** (), ռեժիսոր Արթուր Վոյտեցկու դրաման, որը նկարահանվել է Յալթայի կինոստուդիայում 1962 թվականին Դմիտրի Խոլենդրոյի սցենարով։

Դմիտրի Խոլենդրոն կռվել է Ղրիմում, նրա շատ ստեղծագործություններ նվիրված են Սևծովյան թեմատիկային։

## Սյուժե
Ծեր ձկնորս Խառլամպին ապրում է ծովի ափին գտնվող ձկնորսական գյուղում։ Նա շատ միայնակ է, կարոտում է իր միակ որդուն, որը մի անգամ հեռացել է տնից ու դրանից հետո ոչ մի լուր չի ուղարկում։ Խառլամպին դեռ սպասում է, որ իր որդին կվերադառնա կամ գոնե նամակ կգրի։

## Դերերում
* Սվետլանա Դրուժինինա – *Նադյա
* [[Նիկոլայ Սիմոնով (դերասան)|Նիկոլայ Սիմոնով]] – *Խառլամպի
* Վիկտոր Ավդյուշկո – *նավաստի
* Քսենիա Կոզմինան – *Խառլամպիի կինը
* Դմիտրի Ֆրանկո – *Եգոր Կարպով
* Ալեքսանդր Տոլստիխ – *Լյոշկա
* Օլգա Բգան – *աղջիկը փոստում
* Միխայիլ Վասիլև – *ավտովարորդ

## Նկարահանող խումբ
* Սցենարիստ՝ Դմիտրի Խոլենդրո
* Ռեժիսոր՝ Արթուր Վոյտեցկի
* Օպերատոր՝ Յուրի Իլյենկո
* Կոմպոզիտոր՝ Մոդեստ Տաբաչնիկով

## Ծանոթագրություններ

## Արտաքին հղումներ
* Но кто мы и откуда. Ненаписанный роман
* https://books.google.com.ua/books?id=I8AvAQAAIAAJ&dq="Второй+фильм,+снятый+Ю.+Ильенко,+«Где-то+есть+сын»+(сценарий+Д.+Хо.гендро,+режиссер+А.+Войтец-+кий)+по+сюжету+довольно+примитивен"&redir_esc=y

Կատեգորիա:1960-ականների ռուսերեն ֆիլմեր
Կատեգորիա:1962 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Օլեքսա Դովբուշ (ֆիլմ)

«**Օլեքսա Դովբուշ**» (), խորհրդային գունավոր գեղարվեստական ֆիլմ, որը նկարահանել է ռեժիսոր Վիկտոր Իվանովը Կիևի Ա. Դովժենկոյի անվան կինոստուդիայում 1959 թվականին։

Ֆիլմը եղել է վարձույթի առաջատարներից մեկը 1960 թվականին։

## Սյուժե
Պատմակենսագրական արկածային ֆիլմի հեղինակները փորձել են պատկերել ուկրաինական «Ռոբին Հուդի»՝ գուցուլ լեգենդար ատաման Օլեկսա Դովբուշի՝ Կարպատների օպրիշկների գալիցա-ռուսական շարժման ղեկավարին, որը աղքատներին պաշտպանում էր լեհ և հունգար պաներից, նրանց անարդարություններից ու դաժանությունից։

## Դերերում
* Աֆանասի Կոչետկով – *[[Օլեկսա Դովբուշ]]
* Նատալիա Նաում – *Մարիչկա, Օլեկսայի սիրելին
* Օլեգ Բորիսով – *Յուզեֆ
* Մարկ Պերցովսկի – *պան Յաբլոնսկի
* Նադեժդա Չերեդնիչենկո – *պանի Յաբլոնսկայա
* Դմիտրի Միլյուտենկո – *վոևոդա Պշեմերսկի
* Յարոսլավ Գելյաս – *Շտեֆան
* Վյաչեսլավ Բոլեսլավսկի – *Մացեկ
* Պյոտր Վեսկլյարով – *Պետրիա
* Նատալյա Կանդիբա – *էպիզոդ
* Յուրի Լավրով – *գետման Կոմս Պոտոցկի
* Գրիգորի Տեսլա – *կազակ Միխայլո
* Սեմյոն ԼԻխոգոդենկո – *համր
* Ալեքսանդր Կորոտկևիչ – *քահանա Կլյամ
* Լև Օլևսկի – ''պան (լուսագրերում նշված չէ)

## Ծանոթագրություններ

## Արտաքին հղումներ
* Фильм «Олекса Довбуш» на сайте IMDb

Կատեգորիա:1959 ֆիլմեր
Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Ուկրաիներեն ֆիլմեր
Նեսա Բարեթ

**Նեսա Բարեթ** (, ), ամերիկացի երգչուհի և երգահան Նյու Ջերսիից։ Նա հայտնիություն է ձեռք բերել 2019 թվականին՝ ՏիկՏոկ սոցիալական հարթակի միջոցով։ Իր երաժշտական կարիերան սկսել է 2020 թվականի կեսերից՝ թողարկելով «Pain» անվամբ իր դեբյուտային սինգլը։ 2021 թվականի սեպտեմբերի 10-ին թողարկել է իր դեբյուտային՝ «Pretty Poison» մինի ալբոմը։ 2021 թվականի օգոստոսին իր I «Hope Ur Miserable Until Ur Dead» երգն ընդգրկվել է ամերիկյան Billboard Hot 100 չարթի 88-րդ հորիզոնականում, դառնալով տվյալ չարթում ընդգրկված իր առաջին երգը։

## Կարիերա
2019 թվականին Նեսան միացել է ՏիկՏոկ սոցիալական հարթակին և 2021 թվականի օգոստոսի դրությամբ ունի 16,5 միլիոն հետևորդ և ընդհանուր 197,8 միլիոն հավանում

Բարեթը սկսել է իր երաժշտական կարիերան 2020 թվականի հուլիսին, թողարկելով իր «Pain» անվամբ դեբյուտային սինգլը։ Սինգլը թողարկվել է Warner Records լեյբլի հետ պայմանագիր կնքելուց ոչ շատ ուշ, երբ ընկերությունը նկատում է աղջկա կատարման հոլովակները ՏիկՏոկ հարթակում։ 2020 թվականի սեպտեմբերին թողարկում է իր հաջորդ՝ «If U Love Me», իսկ դեկտեմբերին՝ «Santa Baby» սինգլները։ 2021 թվականի փետրվարին Բարեթը թողարկել է «La Di Die» սինգլը ամերիկացի երգիչ Jxdn-ի մասնակցությամբ։ Բարեթը, Jxdn-ը և ամերիկացի երաժիշտ ու թմբկահար Թրևիս Բարքերը երգը առաջին անգամ միասին կատարել են 2021 թվականի ապրիլի 7-ին՝ «Jimmy Kimmel Live!» շոուում, իսկ ապրիլի 12-ին՝ Էլեն ԴեՋեներեսի շոուում։

2021 թվականի հունիսի 25-ին Բարեթը թողարկել է «Counting Crimes» սինգլը։ Հուլիսին Բարեթը «Zach Sang Show»-ում հայտարարում է, որ իր դեբյուտային մինի ալբոմը կրելու է «Pretty Poison» անվանումը։ Մինի ալբոմը բաղկացած է յոթ երգերից և թողարկվել է 2021 թվականի սեպտեմբերի 10-ին։ Ալբոմի թողարկումը համընկնում է Ինքնասպանությունների կանխարգելման համաշխարհային օրվա հետ, որն, ըստ Բարեթի «ցույց է տալիս, որ ամեն ինչում հավատ կա և որ յուրաքանչյուր ոք կարող է լինել երջանիկ այն ժամանակ, երբ նա ցանկանա»։ 2021 թվականի օգոստոսին «I Hope Ur Miserable Until Ur Dead» սինգլն ընդգրկվել է ամերիկյան Billboard Hot 100 չարթի 88-րդ հորիզոնականում, դառնալով տվյալ չարթում ընդգրկված իր առաջին երգը։

## Սկավառակագրություն
### Մինի ալբոմներ

### Սինգլներ

## Մրցանակներ և անվանակարգեր

## Ծանոթագրություններ

Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի տիկտոկերներ
Թուրք-իրանական պայմանագիր

**Թուրք-Իրանական պայմանագիր**, 1639, կնքվել է Կասր–ե–Շիրինում, մայիսի 17-ին, 1623–39-ի թուրք–իրանական պատերազմից հետո (տես Թուրք–իրանական պատերազմներ XVI–XVIII դդ)։ Թուրք-Իրանական պայմանագրով մասնակի փոփոխություններով վերահաստատվեցին դեռևս 1555-ին Ամասիայում կնքված պայմանագրով նշված սահմանները։ Իրանը հրաժարվում էր Բաղդադի նկատմամբ հավակնությունից, պարտավորվում ավերել Հայաստանում գտնվող սահմանամերձ Կոթուրի, Մակուի և Մաղասաբերդի բերդերը։ Կողմերը պարտավորվում էին կանխել սահմանային փոխադարձ ասպատակությունները, պայմաններ ստեղծել առևտրական կանոնավոր ու ապահով երթևեկության համար։ Հայաստանը երկրորդ անգամ բաժանվեց Իրանի և Օսմանյան կայսրության միջև։ Հայաստանում երկու երկրների սահմանը սկիզբ էր առնում Ջավախքի լեռներից, իջնում մինչև Ախուրյանի և Արաքսի միացման վայրը, թեքվում արևմուտք, ապա Հայկական պարի ջրբաժան գծով՝ Մասիսների գագաթներով ձգվում մինչև Վասպուրականի լեռները, Զագրոսի լեռնաշղթայի վրայով անցնում թուրք–իրանական ներկա սահմանագծով։ Այս սահմանը անփոփոխ մնաց (բացառությամբ 1724–36-ի, երբ թուրքական զորքերը զավթել էին Անդրկովկասն ու Ատրպատականը) մինչև 1828-ը, երբ Թուրքմենչայի պայմանագրով Արևելյան Հայաստանը միացվեց Ռուսաստանին։ Թուրք-Իրանական պայմանագրին հաջորդեց 80-ամյա խաղաղության մի շրջան, որը նշանավորվեց (մասնավորապես Արևելյան Հայաստանում) տնտեսական և մշակութային կյանքի որոշակի վերելքով։

## Գրականություն
* Առաքել Դավրիժեցի, Պատմութիւն, Վաղ–պատ, 1896։

Կատեգորիա:Պայմանագրեր այբբենական կարգով
Կատեգորիա:Թուրք-իրանական հարաբերություններ
Իշայա Բաքո

**Իշայա Բաքո** (, ), նիգերիացի կինոռեժիսոր և սցենարիստ։

## Կենսագրություն
Ծնվել է 1986 թվականի դեկտեմբերի 30-ին, նիգերիական Կադունա  քաղաքում, որը լքել է երիտասարդ տարիքում՝ Լոնդոնի կինոդպրոցում սովորելու նպատակով։ Ներկայումս ապրում է Աբուջայում՝ Նիգերիայի դաշնային մայրաքաղաքային շրջանում։

## Գործունեություն
Դեռևս Լոնդոնի կինոդպրոցում սովորելու տարիներին Բաքոն ըստ իր իսկ գրած սցենարի նկարահանել է «Հյուսքեր՝ ճաղատ գլխին» («*Braids on a Bald Head*») վավերագրական կինոնկարը, որը աֆրիկյան կինոակադեմիայի 8-րդ մրցանակաբաշխությունում նվաճել է լավագույն կարճամետրաժ ֆիլմի համար սահմանված մրցանակը։ Այդ ժամանակից ի վեր նա համարվում է իր սերնդի նորահայտ, արտահայտիչ ձայնը, անդամագրվել է Համաշխարհային տնտեսական ֆորումի նախաձեռնությամբ մի խումբ ընտրյալ ձեռներեց երիտասարդներով  կազմավորված  *Global Shapers* խմբակին։

Բաքոյի *Fuelling Poverty* վավերագրական կինոնկարում տեքստը կարդում է գրականության Նոբելյան մրցանակի դափնեկիր աֆրիկացի նշանավոր գրող Վոլե Շոյինկան։ Նրա հեղինակած ֆիլմերից *The Royal Hibiscus Hotel*-ը ցուցադրվել է Տորոնտոյի 2017 թվականի միջազգային կինոփառատոնում։

Իշայա Բաքոն  «Առյուծասիրտը» (*Lionheart* (2018) գեղարվեստական կինոնկարի սցենարիստներից է։

## Ծանոթագրություններ

Կատեգորիա:Աֆրիկացի սցենարիստներ
Կատեգորիա:Նիգերացի կինոռեժիսորներ
Կատեգորիա:Սցենարիստներ այբբենական կարգով
Միրզո Թուրսունզադե

**Միրզո Թուրսունզադե** կամ **Թորսունզոդա** (, ), տաջիկ խորհրդային գրող և հասարակական գործիչ, Տաջիկստանի ժողովրդական բանաստեղծ (1961), Տաջիկստանի ԳԱ ակադեմիկոս (1951), Տաջիկստանի գրողների միության վարչության նախագահ (1946–77), ԽՍՀՄ գրողների միության քարտուղար (1959– 1977):

Եղել է խաղաղության համաշխարհային խորհրդի նախագահության անդամ։

Հայտնի է դարձել «Ստեղծարարներին» (1934) բանաստեղծությամբ, «Դատավճիռ» (1935) պիեսով, «Երկրի արևը» (1936), «Աշուն և գարուն» (1937) պոեմներով։ 1940–50-ական թվականներին գրել է «Մոսկվացի հարսնացուն» (1945) պոեմը, «Հնդկական բալլադ» (1947–48, ԽՍՀՄ պետական մրցանակ, 1948) և «Ես ազատ Արևելքից եմ» (1950) բանաստեղծական շարքերը։ «Հասան արբաքեշ» (1954) և «Ասիայի ձայնը» (1956) պոեմների համար արժանացել է լենինյան մրցանակի (1960)։ Պարգևատրվել է Լենինի 4 շքանշանով։ 

Կատեգորիա:Բանաստեղծներ այբբենական կարգով
Կատեգորիա:ԽՄԿԿ 22-րդ համագումարի պատվիրակներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:ԽՄԿԿ 24-րդ համագումարի պատվիրակներ
Կատեգորիա:ԽՄԿԿ 25-րդ համագումարի պատվիրակներ
Կատեգորիա:ԽՍՀՄ ԳԽ 2-րդ գումարման պատգամավորներ
Կատեգորիա:ԽՍՀՄ ԳԽ 3-րդ գումարման պատգամավորներ
Կատեգորիա:ԽՍՀՄ ԳԽ 4-րդ գումարման պատգամավորներ
Կատեգորիա:ԽՍՀՄ ԳԽ 5-րդ գումարման պատգամավորներ
Կատեգորիա:ԽՍՀՄ ԳԽ 6-րդ գումարման պատգամավորներ
Կատեգորիա:ԽՍՀՄ ԳԽ 7-րդ գումարման պատգամավորներ
Կատեգորիա:ԽՍՀՄ ԳԽ 8-րդ գումարման պատգամավորներ
Կատեգորիա:ԽՍՀՄ ԳԽ 9-րդ գումարման պատգամավորներ
Կատեգորիա:ԽՍՀՄ ԳԽ Ազգությունների խորհրդի 2-րդ գումարման պատգամավորներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ գրողների միության անդամներ
Կատեգորիա:ԽՍՀՄ քաղաքական գործիչներ
Կատեգորիա:Տաջիկ բանաստեղծներ
Կատեգորիա:Տաջիկ գրողներ
Կատեգորիա:Տաջիկ հասարակական գործիչներ
Մորա-Քփայ Իդրիսու

**Իդրիսու Մորա-Քփայ** (, ), բենինցի կինոռեժիսոր, ով լայն ճանաչման է արժանացել արվեստասեր հասարակության ու քննադատության կողմից ջերմորեն ընդունված և բարձր գնահատված *Indochine, sur les traces d'une mère*, *Arlit The Second Paris* և *Si-Gueriki The Queen Mother* ֆիլմերի շնորհիվ։ Ի շարս բազում մրցանակների՝ նա պարգևատրվել է նաև Նիդերլանդների արքայազն Կլաուսի հիմնադրամի մրցանակով իր արտիստական նվաճումների համար, որոնք նպաստել և նպաստում են Աֆրիկայի հարավային երկրներում հասարակական բարեփոխումների իրականացմանը։

## Կենսագրություն
Ծնվել է 1967 թվականի հուլիսի 14-ին Հյուսիսային Բենինի  Բերուբուայ քաղաքում, ագարակապան-առևտրականի ընտանիքում։ 13 տարեկան հասակում տեղափոխվել է Կոտոնու, որտեղ հաճախել է ավագ դպրոց։ 19 տարեկանում մեկնել է Ալժիր, այնտեղից՝ Իտալիայով Գերմանիա, որտեղ 1988-1993 թվականներին ուսանել է Բեռլինի ազատ համալսարանում, ավարտելուց հետո՝ 1994-1999 թվականներին ուսումը շարունակել Բաբելսբերգ քաղաքի Կոնրադ Վոլֆի անվան կինոինստիտուտում։ Այդտեղ սովորելու ընթացքում նկարահանել է *Transient* և *Fake Soldiers* կարճամետրաժ ֆիլմերը։

1999 թվականին Իդրիսուն մեկնել է Փարիզ, հիմնել կինոարտադրության 'MKJ Films' ընկերությունը, որտեղ էլ 2002 թվականին նկարահանել է *Si-Gueriki* վավերագրական ֆիլմը։ Այն ստացել է միջազգային ճանաչում, արժանացել կինոքննադատների դրվատանքին, ցուցադրվել Ռոտերդամի միջազգային կինոփառատոնում (*International Film Festival Rotterdam* (IFFR), Փարիզի *Cinéma du Réel*-ում, Կոպենհագենի միջազգային կինոփառատոնում (*Copenhagen International Film Festival* (CIFF), նվաճել Նամյուրի միջազգային ֆրանկոֆոն կինոփառատոնի «Լավագույն վավերագրական ֆիլմ» անվանակարգի համար սահմանված մրցանակը։

Իդրիսուն միաժամանակ մանկավարժական աշխատանքով է զբաղվել՝ որպես Քորնել, Դյուկ, Փիթսբուրգի համալսարանների այցելու դասախոս։ Ներկայումս նա ապրում է Նյու Յորքում, դասախոսում է Իթաքայի քոլեջում։

2019 թվականին նա նկարահանել է *America Street*վավերագրական կինոնկարը, որն արդեն ցուցադրվել է մի շարք կինոփառատոներում։

## Ֆիլմագրություն

## Ծանոթագրություններ

## Արտաքին հղումներ
* IMDb
* ''Portret Idrissou Mora-Kpaï''
* ''Arlit, deuxième Paris'' op YouTube
* ''Website Idrissou Mora-Kpaï''

Կատեգորիա:Աֆրիկացի կինոռեժիսորներ
Կատեգորիա:Աֆրիկացի կինոօպերատորներ
Կատեգորիա:Աֆրիկացի պրոդյուսերներ
Կատեգորիա:Աֆրիկացի սցենարիստներ
Կատեգորիա:Կինոօպերատորներ
Կատեգորիա:Պրոդյուսերներ
Կատեգորիա:Սցենարիստներ այբբենական կարգով
Ֆինգերսթայլ

մինի|Էլեկտրական կիթառ ֆինգերսթայլի համար
**Ֆինգերսթայլ** (), մատների ոճ՝ կիթառ նվագելու տեխնիկա, առավել հաճախ նախատեսված է ակուստիկ կիթառի համար, երբ մեկ կիթառահարը միաժամանակ ղեկավարում է սոլո, ռիթմ և բաս մասերը։ Այս տեխնիկան կատարողին թույլ է տալիս ստեղծել միաժամանակ մի քանի գործիքի հնչելու տպավորություն։ Բացի այդ, ֆինգերսթայլը թույլ է տալիս կիթառն օգտագործել անսովոր ձևերով, օրինակ՝ որպես հարվածային գործիք։

## Պատմություն
Ֆինգերսթայլ ոճը հայտնվել է 20-րդ դարի կեսերին, սակայն առանձնահատուկ համբավ է ձեռք բերել 21-րդ դարի սկզբին։ Այս միտումն ի հայտ է եկել 1950-ականներին ԱՄՆ-ում՝ ներառելով միանգամից մի քանի ժանրի առանձնահատկություններ, այդ թվում՝ քանթրի երաժշտություն, ռեգթայմ և բլյուզ։ Այս ոճը հանրահռչակած երաժիշտների թվին ավելի հաճախ վերագրվում է քանթրի կատարող Չեթ Աթքինսը։ Հետագայում ոճն ավելի լայն տարածում է գտել Աթքինսի աշակերտի՝ ավստրալիացի կիթառահար Թոմի Էմանուէլի շնորհիվ, որը երկու անգամ առաջադրվել է «Գրեմմիի»։

## Նկարագրություն
Ֆինգերսթայլը ամենադժվար տեխնիկաներից մեկն է, քանի որ ներառում է մշակումներ, որոնք միավորում են ավանդական գործիքների միանգամից մի քանի մաս՝ բաս, ակորդի նվագակցում, սոլո մաս և երբեմն նույնիսկ հարվածային գործիքներ։ Դրա առանձնահատկություններից է ռիթմի մշտական պահպանումը, հաճախ հանդիպում են աֆրիկյան ժողովրդական երաժշտությանը բնորոշ պոլիռիթմիկ օրինաչափություններ։ Երաժշտական ստեղծագործությունների տակտային չափումն առավել հաճախ հաստատուն Է, ընդ որում՝ հաճախ բացակայում է ուժեղ և թույլ մասերի բաժանումը։

Ֆինգերսթայլը բնութագրվում է ձայնի արտաբերման մի քանի մեթոդով։ Դրանցից որոշների համար կատարողը բթամատի վրա դնում է հատուկ կնտնտոց («ճանկ»)։ Մատների ընտրության տեխնիկան օգտագործելիս բթամատը նվագում է ռիթմային մասը, իսկ մնացածը՝ սոլո ավելի բարձր նոտաներով։ «Թրևիս-փիքինգը» նման է նախորդ տեխնիկային, սակայն սոլո մասի փոխարեն ակորդներ են հնչում բարձր նոտաների վրա։ Ֆինգերսթայլի հարվածային տեխնիկան ներառում է կիթառին հպվելը, որը հարստացնում է ձայնի տոնայնությունը և ընդգծում ռիթմը։

## Ծանոթագրություններ

## Արտաքին հղումներ
* Ֆինգերսթայլ

Կատեգորիա:Բլյուզ
Կատեգորիա:Երաժշտական գործիքներ
Կատեգորիա:Երաժշտական տեխնիկա
Կատեգորիա:Երաժշտություն
Կատեգորիա:Ժողովրդական երաժշտություն
Կատեգորիա:Կիթառ
Կատեգորիա:Կսմիթային նվագարաններ
Կատեգորիա:Մատներ
Կատեգորիա:Ջազ
Կատեգորիա:Քանթրի երաժշտություն
Խուան Կառլոս Ագիլերա

**Խուան Կառլոս Ագիլերա** ( ), իսպանացի ֆուտբոլիստ, խաղացել է պաշտպանի դիրքում։ Հայտնի է Ատլետիկո Մադրիդ և «Տեներիֆեի» կազմում հանդես գալով։ Նա ունի 7 հանդիպում Իսպանիայի ֆուտբոլի ազգային հավաքականում։

## Կարիերա
### Ակումբում

Ագիլերան կարիերան սկսել է Ատլետիկո Մադրիդ-ից։ 1988 թվականի մարտի 26-ին Ատլետիկո Մադրիդ B-ի կազմում հանդես գալուց հետո Խուան Կառլոսը իր նորամուտը նշեց հիմնական կազմում։ Ատլետիկոյում անցկացրած վեց մրցաշրջանների ընթացքում խաղացողը երկու անգամ նվաճել է ֆուտբոլի Իսպանիայի գավաթը։

1993 թվականին Ագիլերան տեղափոխվեց Տեներիֆե և այնտեղ խաղաց երեք մրցաշրջան։ Ակումբի և խաղացողի համար լավագույնը 1995/96 մրցաշրջանն էր, երբ Տեներիֆեն Իսպանիայի առաջնությունում զբաղեցրեց 5-րդ տեղը և իրավունք ստացավ մասնակցելու եվրոպական մրցումներին։ Ագիլերան մասնակցել է 39 հանդիպման և դարձել 5 գոլի հեղինակ։

1996 թվականին Խուան Կառլոսը վերադարձավ «Ատլետիկո», որը կրում էր գործող չեմպիոնի և Իսպանիայի գավաթի հաղթողի կոչումը։ Մինչև 2005 թվականի իր կարիերայի ավարտը, Ագիլերան մնաց «Ատլետիկո Մադրիդի» խաղացող, որում նա անցկացրել է ևս 9 մրցաշրջան, այդ թվում երկուսը Սեգունդա Դիվիզիոնում, եղել է թիմի ավագը։ 2003 թվականին նա նույնիսկ համաձայնեց աշխատավարձի կրճատմանը ակումբի ֆինանսական դժվարությունների պատճառով։

### Միջազգային
Ագիլերան իր նորամուտը Իսպանիայի հավաքականում նշել է 1997 թվականի սեպտեմբերի 24-ին Սլովակիայի ֆուտբոլի ազգային հավաքականի հետ խաղում (2:0)։ Խուան Կառլոսը ազգային հավաքականում յոթ հանդիպում ունի։ Նրա հետ նա խաղացել է 1998 թվականի ֆուտբոլի աշխարհի առաջնությունում, որտեղ մասնակցել է երկու հանդիպման։

## Ձեռքբերումներ
### «Ատլետիկո Մադրիդ»

Ֆուտբոլի Իսպանիայի գավաթակիր՝ 1991, 1992 թվականներ

## Ծանոթագրություններ

Կատեգորիա:Ատլետիկո Մադրիդի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տեներիֆեի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլիստներ այբբենական կարգով
Իսա Տրաորե դը Բրահիմա

**Իսա Տրաորե դը Բրահիմա** (, ), բուրկինաֆասոցի կինոռեժիսոր։

Իսա Տրաորե դը Բրահիման ծնվել է 1962 թվականի մարտի 26-ին Կոտ դ՛Իվուարի Աբիջան քաղաքում՝ ունենալով Բուրկինա Ֆասոյի քաղաքացիություն։ Սովորել է հայրենի երկրի մայրաքաղաք Ուագադուգուի կինեմատոգրաֆիայի աֆրիկյան ինստիտուտում, որն ավարտել է 1985 թվականին։ Սովորելու ընթացքում՝ 1982-1985 թվականներին միաժամանակ աշխատել է *Atelier du Théatre Burkinabè* թատերախմբում՝ որպես կատակերգակ դերասան։ Այնուհետև ուսանել է Ֆրանսիայի մայրաքաղաք Փարիզում՝ *Conservatoire Libre du Cinéma Français* համալսարանում։

Վերադառնալով հայրենիք՝ Դանի Կույատեի և Սեկու Տրաորեի հետ համատեղ հիմնել է *Sahelis Productions* պրոդյուսերական ընկերությունը։ Նրանց թողարկած *Bilakoro* կարճամետրաժ կինոնկարն արժանացել է Ամյենի 1998 թվականի միջազգային կինոփառատոնի ժյուրիի հատուկ մրցանակին։

Իսա Տրաորե դը Բրահիման գտնում է, որ ֆիլմերը կարևոր դեր են խաղում քաղաքական քարոզչության բնագավառում՝ ծառայելով որպես պայքարի միջոց։ Նա հայտարարում է, որ իր գործը դիտումներ կատարելն է, և հանդիսատեսն է, որ եզրահանգումներ պիտի կատարի։

## Ընտրյալ ֆիլմագրություն
**Le Monde Est un Ballet* («Աշխարհը բալետ է») (2006)
**Femmes du Sahel* (2004) վավերագրական
**Siraba, la grande voie* (2001) գեղարվեստական (104'), 35մմ, գունավոր
**Afrique réseau 2000* (2001) վավերագրական
**La rencontre* («Հանդիպում») (համահեղինակ՝ Սեյդու Բուրո, 2001) վավերագրական
**Boubou l'intrus* («Կարգազանց Բուբուն») (1998), գեղարվեստական (կարճամետրաժ)
**Gombèle* (1994), գեղարվեստական (27')
**Bilakoro* (համահեղինակներ՝ Դանի Կույատե և Սեկու Տրաորե, 1989), գեղարվեստական (15'), 16մմ

## Ծանոթագրություններ

Կատեգորիա:Աֆրիկացի կինոռեժիսորներ
Թուրքմենա-Խորասանի լեռներ

**Թուրքմենա-Խորասանի լեռներ**, լեռնային համակարգ Իրանում և Թուրքմենստանում, Իրանական բարձրավանդակի հյուսիսում, Էլբուրսի և Պարոպամիզի միջև։ Երկարությունն ավելի քան 600 կմ է, լայնությունը՝ մինչև 250 կմ, բարձրությունը՝ 1500–3314 մ (Կենգզոշկ)։

Կատեգորիա:Իրանի լեռներ
Կատեգորիա:Թուրքմենստանի լեռներ
Իկե էկոլոգիական կայան

**Իկե էկոլոգիական կայան** (), էկոլոգիական կայան Բրազիլիայի Մատու Գրոսու նահանգի Ժուինա մունիցիպալիտետում։

## Տեղագրություն
215,969 հա տարածքով էկոլոգիական կայանը գտնվում է Սերրադու բիոմում։ Ստեղծվել է 1981 թվականի հունիսի 2-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Հաշվի առնելով Էնավենե Նավեի բնիկ տարածքը, Ազգային հնդկական հիմնադրամի հետ համաձայնությամբ նախնական տարածքից 56000 հա կրճատվել է։ Պահպանման միավորումը տեղակայված է Մատու Գրոսուի Ժուինա մունիցիպալիտետում։ Կլինի առաջարկվող Հարավային Ամազոնի Էկոտոնների էկոլոգիական միջանցքում։

## Պահպանություն
Էկոլոգիական կայանը «խիստ բնական արգելոց է», որը գտնվում է Բնության պահպանության միջազգային միության Iա կատեգորիայի ներքո։ Ստեղծվել է Ամազոնից դեպի Սերրադու անցման էկոհամակարգի մի նմուշ պաշտպանելու համար։ Կլիման տաք է և խոնավ, միջին ջերմաստիճանը 28&nbsp;°C-ից բարձր է։ Տարեկան տեղումների միջին քանակը 2300 մմ է։ Ռելիեֆը համեմատաբար հարթ է։ Էկոլոգիան վտանգի տակ է ադամանդի որոնումներից, ինչը հանգեցնում է անտառահատումների և գետերի աղտոտմանը։

## Ծանոթագրություններ

## Աղբյուրներ
*
*
*

Կատեգորիա:Բրազիլիայի էկոլոգիական կայաններ
More than That

**«More Than That»**, Backstreet Boys խմբի երրորդ սինգլը *[[Black & Blue]]* (2000) ալբոմից։

## Երգի մասին
*Entertainment Weekly* կայքում երգը անվանել են «բերկրանք լսողության համար»՝ նշելով ձայների նրբագեղ համադրությունը կրկներգում։ *Rolling Stone* ամսագրում առանձնացրել են կոմպոզիցիայի սիմֆոնիկ գործիքավորումը։

Երգը հասել է 27-րդ հորիզոնականին ամերիկյան ''Hot 100'' հիթ-շքերթում՝ 20 շաբաթ մնալով հիթ-շքերթում։ Սինգլների բրիտանական հիթ-շքերթում երգը հասել է 12-րդ հորիզոնական, ինչն ընդհատել է խմբի սինգլների՝ հիթ-շքերթների լավագույն տասնյակում  13 անգամ անընդմեջ հայտնվելու շարքը։ Սինգլը վաճառվել է խմբի վերջին թողարկումներից համեմատաբար ավելի վատ․ ընդամենը վաճառվել է մոտ 800 հազար օրինակ։

Ավելի ուշ երգը ներառվել է *[[Greatest Hits – Chapter One|The Hits — Chapter One]]* խմբի հիթերի առաջին ժողովածուում, որը թողարկվել է 2001 թվականին։

Երգի համար նկարահանվել է տեսահոլովակ, որի ռեժիսորն է Մարկուս Ռեբոյը։ Տեսանյութում ներկայացվում են ստուդիայում և բնության գրկում նկարահանումների տեսարաններ։ Ստուդիայում խմբի անդամները երգում են մեծ էկրանի ֆոնին, որը ցուցադրում է անապատ, կատաղի շարժումով քաղաք, ամպամած երկինք և մայրամուտ։ Բնության մեջ երաժիշտները զբոսնում են կամ երկու ավտոմեքենայով գնում անապատում։

## Երգացանկ

**US promo CD**
# "More Than That" (radio mix) – 3:44
# Call out research hook – 0:13

**UK promo 12-inch vinyl**
:A1. "More Than That" (Hani Remix club mix) – 10:07
:A2. "More Than That" (Hani radio edit) – 4:01
:B1. "More Than That" (Hani Mix Show edit) – 6:36
:B2. "More Than That" (Hani instrumental) – 10:05

**European CD single**
# "More Than That" (radio mix) – 3:40
# "More Than That" (Hani Mix Show remix) – 6:36
# "The Call" (Neptunes Remix with Rap) – 3:53

**European and Australian enhanced maxi-single**
# "More Than That" (radio mix) – 3:40
# "More Than That" (album version) – 3:44
# "The Call" (Neptunes remix with rap) – 3:53
# "More Than That" (Hani Mixshow remix) – 6:36
# "More Than That" (enhanced video) – 3:54

**Japanese CD single**
# "More Than That" (radio mix) – 3:42
# "More Than That" (album version) – 3:44
# "The Call" (Neptunes remix with rap) – 3:53
# "The Call" (Earthtone III remix) – 3:44

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* Խմբի պաշտոնական կայք
* Խմբի պաշտոնական էջը Twitter-ում

Կատեգորիա:Backstreet Boys խմբի երգեր
Օդ (ֆիլմ, 2023)

«**Օդ**» (),  ռուս ռեժիսոր Ալեքսեյ Գերման կրտսերի գեղարվեստական ֆիլմը։

## Սյուժե
Օդի գլխավոր հերոսները խորհրդային կին օդաչուներն են հորինված ավիագնդից, որոնք Հայրենական մեծ պատերազմի ժամանակ կռվել են թշնամու դեմ։ Գործողությունը սկսվում է պաշարված Լենինգրադից, իսկ հետո ծավալվում ռազմաճակատներում։

## Դերերում
* Քրիստինա Իսայկինա Բերգեր – *Մարինա Յացենկո*
* Միլան Մարիչ
* Ագլայա Տարասովա
* Անտոն Շագին
* Ելենա Լյադովա
* Սերգեյ Բեզռուկով

## Արտադրություն
Նախագծի վրա աշխատանքները սկսվել են 2018 թվականին։ «Օդ» ֆիլմի բյուջեն կազմել է 450 միլիոն ռուբլի, որպես պրոդյուսերները հանդես են եկել Անդրեյ Սավելևը և Արտյոմ Վասիլևի կողմից, նախագիծն աջակցություն է ստացել Ռուսաստանի մշակույթի նախարարության և Կինոյի հիմնադրամի կողմից։ Նկարահանումները սկսվել են Սանկտ Պետերբուրգում 2020 թվականի հունվարին, բայց գարնանը դրանք կասեցվել են կորոնավիրուսային պանդեմիայի պատճառով, և Գերմանը նույնիսկ կասկած է հայտնել, որ չի կարողանա վերջացնել աշխատանքն այդ նախագծի վրա։ Ծրագրի պատրաստվածությունն այն ժամանակ կազմում էր մոտավորապես 45 %։ Ալեքսեյ Գերմանի խոսքով՝ փոխված հանգամանքների պատճառով ֆիլմի վրա աշխատանքը կտևի առնվազն 3 տարի։ Հարկադրական պարապուրդի ընթացքում զբաղվել է մեկ այլ նախագծով՝ «Գործ» ֆիլմով։

2021 թվականի հուլիսին հայտնի է դարձել, որ ֆիլմի արտադրության համար կրկին նկարահանող խումբ է հավաքվել, նկարահանումները վերսկսվել են 2021 թվականի աշնանը, իսկ ֆիլմի թողարկումը նախատեսվել է 2022 թվականին։

## Արձագանքներ
Ֆիլմի ստեղծողներն այն անվանում են «ռուսական Դյունկերկ»՝ Քրիստոֆեր Նոլանի պատերազմական ֆիլմի նմանությամբ, որը տարբերվում է նկարահանման մասշտաբով։

## Ծանոթագրություններ

Կատեգորիա:Ռուսական ֆիլմեր
Կատեգորիա:2023 ֆիլմեր
Կատեգորիա:Ֆիլմեր Հայրենական մեծ պատերազմի մասին
Ժան Օդուտան

**Ժան Օդուտան** (, ),  բենինցի կատակերգու դերասան, կինոռեժիսոր, կոմպոզիտոր, սցենարիստ, պրոդյուսեր։ Վիդայի *Quintessence* միջազգային կինոփառատոնի (*Festival Internacional de Cine Quintessence de Ouidah*) հիմնադիրն է։

## Կենսագրություն

Ծնվել է 1965 թվականին, Բենինի խոշորագույն քաղաք Կոտոնուում, պատանեկությունն անցկացրել Ֆրանսիայի մայրաքաղաք Փարիզում, որտեղ էլ որոշ ժամանակ անց ներգրավվել է կինոարտադրությունում։

## Գործունեություն
Օդուտանը բազմաթիվ ֆիլմերի ստեղծմանն է մասնակցել՝ հանդես գալով մերթ որպես ռեժիսոր, մերթ՝ դերասան կամ պրոդյուսեր, երբեմն էլ համատեղելով երկու-երեք կինոմասնագիտություն։ Նրա մասնակցությամբ ֆիլմերից շատերը ջերմորեն են ընդունվել թե՛ արվեստասեր հասարակության և թե՛ կինոքննադատության կողմից, ու նա հաճախ տեղ է գտել կինոփառատոների հրավիրյալ պատվավոր հյուրերի շարքում։

Ժան Օդուտանի առաջին լիամետրաժ գեղարվեստական կինոնկարը՝ *Barbecue Pejo*-ն, ընտրվել ու դարձել է աֆրիկյան, եվրոպական, ամերիկյան մի շարք կինոփառատոների մասնակից, իսկ դրա գլխավոր հերոսուհու կերպարը մարմնավորած Լորենտինա Միլեբոն Մարոկկոյի Խուրիգբա քաղաքում անցկացված կինոփառատոնում ճանաչվել է լավագույն կինոդերասանուհի ու արժանացել համապատասխան մրցանակի։

2003 թվականին Ժան Օդուտանը բենինյան Վիդա քաղաքում հիմնել է *Quintessence* անվանումը կրող միջազգային կինոփառատոնը (*Quintessence International Film Festival of Ouidah*), որն անց է կացվում յուրաքանչյուր տարի, աշխարհի տարբեր մայրցամաքներում ստեղծված ընտրյալ ֆիլմերի մասնակցությամբ։

## Ֆիլմագրություն

**Kalamazo - la passion du foot* (1992)
**Palabres d ' immeasurable antelopes and Katangese zebus at the foot of the HLM* (1993)   
**Méli-Mélo at the squatt-place* (1993)   
**Tanti Cotonou - Mama Benz* (1993)   
**Le Nègre distinguished* (1994)   
**Antidote* (1995)   
**Black Filmmaker / Սև կինոռեժիսորը* (1997)   
*Barbeque-Pejo (1999, ռեժիսոր)      
*Dijb (2000, ռեժիսոր և սցենարիստ)   
**Mama Aloko* (2002)
**The King of Big Behind* (2002)   
**The Door of No Return* (2002)   
**La Valse des gros derrières* (2004, ռեժիսոր և սցենարիստ)
**Pim-Pim Tché / Toast de vie* (2010)

## Ծանոթագրություններ

## Արտաքին հղումներ
*

Կատեգորիա:Աֆրիկացի կինոռեժիսորներ
Կատեգորիա:Սցենարիստներ այբբենական կարգով
Կատեգորիա:Աֆրիկացի սցենարիստներ
Կատեգորիա:Պրոդյուսերներ
Կատեգորիա:Աֆրիկացի պրոդյուսերներ
Կատեգորիա:Կինոդերասաններ
Կատեգորիա:Աֆրիկացի դերասաններ
Իզու Օջուկվու

**Իզու Օջուկվու** (, ), նիգերիացի կինոռեժիսոր։ Նրա նկարահանած *Sitanda* ֆիլմը 2007 թվականին՝ աֆրիկյան կինոակադեմիայի 3-րդ մրցանակաբաշխությունում առաջադրվել է ինը մրցանակի, դրանցից շահել հինգը, այդ թվում՝ *Լավագույն ռեժիսորr*, *Լավագույն կինոնկար* և *Լավագույն նիգերիական կինոնկար* անվանակարգերում։

Իզու Օջուկվուն ռեժիսորի իր կարիերան սկսել է  1990-ական թվականներին՝ նկարահանելով մի քանի կարճամետրաժ կինոնկար։ Բացի աֆրիկյան կինոակադեմիայի հնգակի մրցանակակիր *Sitanda*-ից, նրան մեծ հաջողություն է բերել 2016 թվականին նկարահանած, «76» վերնագիրը կրող ֆիլմը, որը լավագույն կինոնկար է ճանաչվել և համապատասխան մրցանակի արժանացել *Africa Magic Viewers Choice Awards* մրցանակաբաշխությունում։ Աֆրիկյան երկրների կինոարվեստի վրա Օջուկվուի ազդեցությունը նկատի առնելով՝ նրան անվանում են «նիգերիական Սփիլբերգ»։

## Ֆիլմագրություն
### Որպես ռեժիսոր

* *'76* (2016)
* *Alero's Symphony* (2010)
* *The Child* (2009)
* *Nnenda* (2009)
* *Distance Between* (2008)
* *Cindy's Note* (2008)
* *White Waters* (2007)
* *Laviva* (2007)
* *Sitanda* (2006)
* *GL 1 & 2* (2005)
* *Across the Niger* (2003)
* *Moving Train* (2003)
* *Battle of Love* (2003)
* *Desperadoes 1 & 2* (2001)
* *Eleventh Hour* (2001)
* *Love Boat* (2001)
* *The World is Mine* (2001)
* *Showdown* (2000)
* *Iva* (1999)
* *Icabod* (1993)

## Ծանոթագրություններ

## Արտաքին հղումներ
*

Կատեգորիա:Աֆրիկացի կինոռեժիսորներ
Կատեգորիա:Նիգերացի կինոռեժիսորներ
Պարադոքսալ մտադրություն

**Պարադոքսալ մտադրություն,** հոգեթերապիաում օգտագործվող մեթոդիկա։ Մշակել է ավստրիացի հոգեբույժ և հոգեբան Վիկտոր Ֆրանկլը իր լոգոթերապիայի համար։ Այս մեթոդիկայի շրջանակում որոշակի ֆոբիա ունեցող անձին խորհուրդ է տրվում հակասական փորձով ցանկանալ այն, ինչից նա ամենից շատ է վախենում։ Դա կարող է լինել օբյեկտ, գործողություն կամ իրադարձություն, որում այցելուն սարսափում է հայտնվել։ Այս մեթոդիկան օգտագործվում է նաև օբսեսիվ-կոմպուլսիվ խանգարումները բուժելու համար։

## Մեթոդիկայի կիրառում
Հեղինակի կողմից մեթոդի կիրառման օրինակներից է երիտասարդ բժշկի դեպքը, որը սարսափում էր քրտնարտադրությունից։ Հենց որ երիտասարդը սկսում էր վախենալ, որ կքրտնի, անմիջապես առատ քրտնում էր։ Առաջանում էր փակ շրջան․ քրտնելու վախը առաջացնում էր ավելի ինտենսիվ քրտնարտադրության ռեակցիա։ Առաջացած շղթան խախտելու համար հոգեբույժը երիտասարդ բժշկին խորհուրդ է տվել հետևյալը․ ամեն անգամ, երբ նա սկսեր քրտնել, պետք է մտածված փորձեր ցուցադրել շրջապատող մարդկանց, թե ինքն ինչքան լավ է կարողանում դա անել։ Արդեն երբ նա հանդիպում էր ինչ-որ մեկին, որն առաջացնում էր քրտնարտադրության տագնապ, ասում էր իրեն․ «Առաջ ես քրտնում էի ընդամենը մեկ կվարտ, իսկ հիմա ամենաքիչը տասը կվարտ կքրտնեմ»։ Արդյունքում մեկ սեանսից հետո այցելուն, որը տասը տարի տառապում էր այդ ֆոբիայով, մեկ շաբաթում ազատվեց դրանից։

Ֆրանկլը պնդում էր, որ պարադոքսալ մտադրությունը կարող է առաջանալ նաև քնի խանգարումից․ 
Հենց հիվանդը դադարում է իր ֆոբիական և այլ դրսևորումների դեմ պայքարի փորձերը՝ փոխարենը օգտագործելով պարադոքսալ մտադրությունը․ արատավոր շրջանը քայքայվում է, և ախտանիշը թուլանում է։ Ըստ մեթոդի հեղինակի պնդումների՝ ի վերջո ախտանիշը պետք է թուլանա։ Վիկտոր Ֆրանկլը պնդում է, որ առաջացած արատավոր շրջանը դադարում է ոչ թե սեփական անձի վրա նևրոտիկ կենտրոնացվածությամբ, այլ իմաստալից գործունեության մեջ անձնական ներգրավվածությամբ, ինչն էլ դառնում է բուժման բանալին։

Պարադոքսալ մտադրությունն արդյունավետ է օբսեսիվ, կոմպուլսիվ և ֆոբիկ վիճակների բուժման համար, հատկապես այն դեպքերում, որոնք կապված են կանխատեսված տագնապի հետ։ Բացի այդ, դա արագ գործող թերապևտիկ մեթոդ է, որի դեպքում արագ թերապիան պարտադիր տալիս է ոչ միայն ժամանակավոր թերապևտիկ ազդեցություն։ Էմիլ Գուտեյլը գրում է․ 
Ֆրանկլը բերում է այցելուի օրինակը, որի դեպքում թերապևտիկ ազդեցությունը պահպանվել է պարադոքսալ մտադրության կիրառումից քսան տարի անց։

## Առանձնահատկություններ
Այս մեթոդիկայի կիրառումը հիմնված է հումորի զգացումի հիմքում ընկած հատուկ մարդկային հեռացման ունակության վրա։ Այս դեպքում այցելուն հնարավորություն է ձեռք բերում հեռանալ նաև իր նևրոզից։ Գորդոն Օլպորտը գրում է․
Պարադոքսալ մտադրությունը ծառայում է որպես Օլպորտի այս համոզմունքի փորձնական հաստատում և կլինիկական օգտագործում։ Պարադոքսալ մտադրությունը կախված չէ պատճառագիտության բազայից յուրաքանչյուր դեպքում։ Էդիթ Վեյսկոպֆ-Ջելսոնը պնդում է․ 

## Տես նաև
* Վիկտոր Ֆրանկլ

## Ծանոթագրություններ

## Գրականություն
* 
* 
* 
:Կատեգորիա:Հոգեթերապիա
:Կատեգորիա:Հոգեբանություն
:Կատեգորիա:Հոգեվերլուծություն
JJ Bunny

**JJ Bunny** (), նախկինում Նոլիվուդի, ներկայումս՝ ամերիկյան կինոդերասանուհի։ Ապրում է Ամերիկայի Միացյալ Նահանգներում։ Նա նաև հնչյունավորող դերասանուհի է և կինոռեժիսոր։ Դերակատարումով հանդես է եկել 2009 թվականին իր նկարահանած «*Caged*» ֆիլմում Caged", ինչպես նաև մի շարք այլ կինոնկարներում։

## Ֆիլմագրություն

### Մրցանակներ
* 2010 NIGERIA FASHION AND BEAUTY AWARD (*Նիգերիայի նորաձևության և գեղեցկության մրցանակ*) 2010
* 2011 NOLLYWOOD USA ACHIEVEMENT AWARD (*Նոլիվուդյան-ամերիկյան նվաճում*) 2011

## Ծանոթագրություններ

## Արտաքին հղումներ
* 
* 

Կատեգորիա:Աֆրիկացի դերասանուհիներ
Կատեգորիա:Նիգերացի կինոռեժիսորներ
Շահեն Դանիելյան

**Շահեն Նիկոլայի Դանիելյան**, (), հայ բժիշկ, Մոսկվայի Սկլիֆոսովսկու անվան շտապօգնության գիտահետազոտական ինստիտուտի կրծքային վիրաբուժության առաջատար գիտաշխատող, վիրաբույժ, բժշկական գիտությունների դոկտոր, Ռուսաստանի առողջապահության նախարարության կրծքային վիրաբուժության պրոֆիլային հանձնաժողովի անդամ, Ռուսաստանի կրծքային վիրաբույժների ասոցիացիայի, The Society of Thoracic Surgeons (STS), European Society of Thoracic Surgeons (ESTS), International Society for Diseases of the Esophagus (ISDE) և European Society for Diseases of the Esophagus (ESDE) գիտական միությունների անդամ։

## Կենսագրություն
Շահեն Դանիելյանը ծնվել է 1972 թվականի սեպտեմբերի 25-ին Արցախի Ասկերանի շրջանի Նախիջևանիկ գյուղում։

1995 թվականին ավարտել է Երևանի պետական բժշկական համալսարանը, ապա ուսումը շարունակել Մոսկվայի Սկլիֆոսովսկու անվան շտապօգնության գիտահետազոտական ինստիտուտի օրդինատուրայում։ 1998 թվականին ավարտել է օրդինատուրան և շարունակել աշխատել նույն ինստիտուտում։

2013 թվականին ստաժավորվել է Ժնևի համալսարանական կլինիկայում։

Երբ 3-րդ կուրսի ուսանող էր մասնակցել է Ղարաբաղյան առաջին պատերազմին՝ որպես ռազմաբժշկության ուսանող։ 6-րդ կուրսում նա արդեն բժշկական ծառայության մայոր էր։
44-օրյա պատերազմի ժամանակ ևս մի խումբ բժիշկների հետ, հիմնականում Մոսկվայից և ԱՄՆ-ից, մեկնել է Արցախ և օգնություն ցուցաբերել վիրավորներին՝ կատարելով բարդ վիրահատություններ։ Շուշիի Սուրբ Ղազանչեցոց եկեղեցու երկրորդ ռմբակոծության արդյունքում ծանր մարմնական վիրավորում ստացած ռուս լրագրող Յուրի Կոտենոկին  Ստեփանակերտում վիրահատել է Շահեն Դանիելյանը։

«Eternal Nation» բարեգործական հիմնադրամի խորհրդատու-փորձագետ է, ինչպես նաև տնօրենների խորհրդի անդամ, որը  պրոթեզավորման և հոգեբանական ծառայություններ է մատուցում  պատերազմից տուժած վիրավոր զինվորներին։

Դասավանդում է Սանկտ Պետերբուրգի Ի․ Պավլովի անվան առաջին պետական բժշկական համալսարանում։

Ամուսնացած է, ունի դուստր և որդի։

## Աշխատություններ
Շահեն Դանիելյանը ավելի քան 170 գիտական աշխատությունների հեղինակ է։ Ունի մենագրություններ, 58 հոդված՝ գիտական ամսագրերում, 3 ուղեցույց՝ բժիշկների համար, 4 գլուխ՝ բժշկական ձեռնարկներում և շտապ օգնության ազգային ուղեցույցում։

## Ծանոթագրություններ

## Արտաքին հղումներ
* Հայ բժիշկը Արցախում կյանքեր է բուժում
* Հայկական միասնական տեղեկատվական կենտրոնի հարցազրույցը
* Sputnik Արմենիային տված հարցազրույցը

Կատեգորիա:Հայ բժիշկներ
Կատեգորիա:Հայ վիրաբույժներ
Կատեգորիա:Բժշկական գիտությունների դոկտորներ
Underdog (երգ)

**«Underdog»**, ամերիկացի սոուլ-կատարող Ալիշա Քիզի երգը, որը թողարկվել է 2020 թվականի հունվարի 9-ին RCA լեյբլում։ Այն դարձել է «Alicia» ստուդիական ալբոմի երրորդ սինգլը։

2020 թվականի մարտի 27-ին թողարկվել է երգի ռեմիքսը Քիզ և ռեգգի երաժիշտներ Protoje-ի և Chronis-ի կատարմամբ։ 2020 թվականին օգոստոսին սինգլը ոսկե հավաստագիր է  ստացել ԱՄՆ-ում RIAA ասոցիացիայից։

## Պատմություն
«Underdog» երգը թողարկվել է փոփ ռադիոյի համար որպես ալբոմի երրորդ պաշտոնական սինգլ 2020 թվականի հունվարին։ Երգի համապատասխան երաժշտական տեսահոլովակը թողարկվել է 2020 թվականի հունվարի առաջին կեսին։

2020 թվականի փետրվարի 7-ին «Underdog» սինգլը հայտնվել է ամերիկյան Billboard Hot 100 հիթ-շքերթի 93-րդ հորիզոնականում՝ դառնալով «Alicia» ալբոմի երկրորդ սինգլը Hot 100 հիթ-շքերթում։ «Underdog»-ն ավելի ուշ հասել է 69-րդ հորիզոնականին։

## Երաժշտական տեսահոլովակ
Երաժշտական տեսահոլովակը թողարկվել է 2020 թվականի հունվարի 9-ին։ Ռեժիսորը եղել է Wendy Morgan-ը։ Տեսանյութում ներկայացվում են սովորական մարդիկ, որոնք ձգտում են բարելավել իրենց առօրյա հանգամանքները, որոնք ընդհատվում են Ալիշա Քիզի դինամիկ ելույթներով։

## Համերգային ելույթներ
Քիզը կատարել է «Underdog» երգը *Brittany Howard*-ի հետ (ակուստիկ կիթառ) «Գրեմմի-2020» 62-րդ մրցանակաբաշխության ժամանակ։ 2020 թվականի մարտի 29-ին Քիզը ելույթ է ունեցել  iHeart Media’s *Living Room Concert for America* համերգում՝ կորոնավիրուսի համաճարակի դեմ պայքարի հիմնադրամի համար ֆինանսական միջոցներ հավաքելու համար։

## Երգացանկ
***Digital download**
#"Underdog" – 3:24

***Digital download**
#"Underdog" (Acoustic Version) – 3:30

***Digital download**
#"Underdog" (Remix) (featuring Chronixx and Protoje) – 2:59

***Digital download**
#"Underdog" (Nicky Jam & Rauw Alejandro Remix) (featuring Nicky Jam & Rauw Alejandro) – 3:25

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* 

Կատեգորիա:Ալիշա Քիզի երգեր
Կատեգորիա:Երգեր այբբենական կարգով
Ալադին (կերպար)

**Ալադին** (, ), Ալադինին մարմնավորող դիսնեյի պրոտագոնիստ հերոս։ Նա անօթևան երիտասարդ էր, որը հանդիպում է մի ջինի և փրկում արքայադուստր Ժասմինին Ջաֆար սուլթանի չար վեզիրից։ Իր բնույթով Ալադինը բարյացակամ ու կենսուրախ տղա է, ազնիվ, անվախ, կարիքավորներին միշտ պատրաստ օգնելու և չարագործներին դաս տալու։ Ալադինին չի հրապուրում առասպելական հարստությունն ու զորությունը, նրա համար ամենաթանկ «գանձը» նրա սիրելի Ժասմինն է։ Նա շատ է գնահատում իր հավատարիմ ընկերներին։ Նա նախընտրում է գիշերել իր հին համեստ տանը, և լավ հարաբերությունների մեջ լինել սուլթանի հետ, երբեմն ժամանակ անցկացնել պալատում։ Բնօրինակում նրա ձայնը հնչյունավորել են դերասան Սքոթ Ուինգերն ու երգիչ Բրեդ Քեյնը (վոկալ համարներ)։

## Ստեղծում
Ալադինի ստեղծումը մուլտֆիլմի հեղինակների ամենակարևոր խնդիրներից մեկն էր. ոչ ոք չգիտեր, թե ինչպիսին պետք է լինի Ալադինը։ Ալադինի ստեղծող Ջոն Մուսկերի խոսքերով.Սկզբում Ալադինը մի փոքր ավելի երիտասարդ էր, քան ինչպես երևում է մուլտֆիլմում։ Մենք նաև նրան ավելի բարձրահասակ, բայց պակաս հաջողակ ենք դարձրել։ Սյուժեում նրա համար մայր ենք ավելացրել։ Ավելի ուշ որոշում ենք ընդունել նրան ավելի չափահաս դարձնել, ավելի մկանուտ ու հաջողակ։ Ի սկզբանե նա պետք է տասներեք տարեկան լիներ, սակայն մենք նրա տարիքը հասցրել ենք տասնութի։Ալադինը նկարահանվել է անիմատոր Գլեն Քինի կողմից։ Քինն օգտագործել է հայտնի դերասանների և դեռահասների արտաքին տեսքը՝ կերպարի ստեղծման համար։ Ալադինի գլխավոր նախատիպը դերասան Մայքլ Ջեյ Ֆոքսն էր, բայց հետո կինոռեժիսորները որոշել են, որ Ալադինի նոր կերպարը չափազանց տղայական է և ոչ այնքան գրավիչ։ Քինը հետագայում նկարահանել է Թոմ Քրուզի և Քելվին Քեյնի արտաքինի հիման վրա։ Ալադինի տաբատների դիզայնը փոխառվել է ռեփեր MC Hammer-ից։

### Հնչյունավորում
Սկզբում Ալադինին պետք է հնչյունավորեր երգիչ Բրեդ Քեյնը, սակայն հետագայում ֆիլմ ստեղծողները նրան հանձնարարել են կերպարի ձայնավորումը.

## Արտաքին
### [[Ալադին (մուլտֆիլմ)]]

### [[Ջաֆարի վերադարձը]]
### [[Ալադին (մուլտսերիալ)]]

### [[Ալադինը և ավազակների արքան]]
### Մի անգամ հեքիաթում
Ալադինը, Ժասմինը, Ջաֆարը և այլ հերոսներ հայտնվում են «Մի անգամ հեքիաթում» ամերիկյան հեռուստասերիալի վեցերորդ եթերաշրջանում։

Նաև «Ալադին» հեքիաթի որոշ կերպարներ հայտնվում են «Մի անգամ հեքիաթում» սերիալի կողմնակի պատմության մեջ։ Մասնավորապես Ջիննը «Մի անգամ հրաշքների աշխարհում» սերիալի գլխավոր հերոսներից է, իսկ Ջաֆարը՝ գլխավոր հակառակորդը։

## Այլ տեղեր
Ալադինն իր փոքր դերն է ունեցել «Մկան տունը» մուլտսերիալում և երկու լիամետրաժ մուլտֆիլմում։ Նա նաև հանդես է եկել որպես «Հերկուլես» անիմացիոն սերիալի կրոսովերի դրվագում գլխավոր հերոսներից մեկը։

; Վիդեոխաղեր

Ալադինը հանդես է գալիս համակարգչային խաղերում, որոնք ստեղծվել են  Disney’s Aladdin (Capcom), Disney’s Aladdin (Virgin Interactive), Disney's Aladdin in Nasira’s Revenge, Aladdin’s Magic Carpet Racing, Aladdin’s Chess Adventures մուլտֆիլմերի հիման վրա։

; Թագավորական սրտեր

Ալադինը հանդես է է գալիս «Թագավորական սրտեր» խաղերի շարքում։ Առաջին խաղում Ժասմինին առևանգում են Ջաֆարը և չար կախարդ Մալեֆիսենտան, իսկ Ալադինը Սորայի օգնությամբ փորձում է փրկել նրան։

## Ծանոթագրություններ

Կատեգորիա:Կոմիքսների կերպարներ
Կատեգորիա:Հերոսներ
Կատեգորիա:Մուլտֆիլմերի կերպարներ
Ջեսսի Չիզի

**Ջեսսի Չիզի** (, ),  զամբիացի կինոռեժիսոր և սցենարիստ։

## Կենսագրություն

Ջեսսի Չիզին համապատասխանաբար 2009 և 2010 թվականներին ընդգրկված է եղել Դուրբանի և Բեռլինի միջազգային կինոփառատոների տաղանդների կամպուսներում։ 2011 թվականին՝ որպես բեմադրող ռեժիսորի օգնական, մասնակցել է զամբիացի նշանավոր կինոռեժիսոր Ռունգանո Նյոնիի *Mwansa, The Great* («Մեծն Մվանսան») կարճամետրաժ ֆիլմի նկարահանումներին։

2013 թվականին հիմնել է Զամբիայի կարճամետրաժ ֆիլմերի փառատոնը։

Ջեսսի Չիզիի ստեղծագործական նվաճումներից են համարվում *Between Rings* (ցուցադրվել է Կոպենհագենի վավերագրական ֆիլմերի փառատոնում), *Imagination* (2016) վավերագրական կինոնկարները, *Zuba* հեռուստասերիալի 1-ին և 2-րդ տարեշրջանների (2018-2019) սցենարիստական ու ռեժիսորական աշխատանքները։

## Ֆիլմագրություն

* (ռեժիսոր և սցենարիստ) *Remedy*, 2020.
* (ռեժիսոր) *Zuba Season 1 & 2*, 2018–2019. հեռուստասերիալ
* (սցենարիստ, համապրոդյուսեր և համառեժիսոր) *Imagination*, 2016.
* (ռեժիսոր) *Zambia's Boxing Star*, 2016. հեռուստատեսային վավերագրական կինոնկար
* (համառեժիսոր) *Between Rings: The Esther Phiri Story*, 2014. վավերագրական կինոնկար

## Ծանոթագրություններ

## Արտաքին հղումներ
* 

Կատեգորիա:Աֆրիկացի կինոռեժիսորներ
Կատեգորիա:Սցենարիստներ այբբենական կարգով
Կատեգորիա:Աֆրիկացի սցենարիստներ
Կատեգորիա:Պրոդյուսերներ
Կատեգորիա:Աֆրիկացի պրոդյուսերներ
Ռեմբրանդի նկարների ցանկ

Ստորև ներկայացված է հոլանդացի գեղանկարիչ, օֆորտանկարիչ, համաշխարհային արվեստի և հոլանդական գեղանկարչության ոսկեդարի խոշոր ներկայացուցիչ Ռեմբրանդի նկարների ցանկը, որը կազմվել է «Ռեմրանդ» հետազոտական նախագծի կողմից՝ 2014 թվականին։

## Ծանոթագրություններ

## Աղբյուրներ
* *A Corpus of Rembrandt Paintings I (1625–1631)*. Bruyn, J., Haak, B., Levie, S.H., van Thiel, P.J.J. 1982. .
* *A Corpus of Rembrandt Paintings II (1631–1634)*. Bruyn, J., Haak, B., Levie, S.H., van Thiel, P.J.J. 1986. .
* *A Corpus of Rembrandt Paintings III (1635–1642)*. Bruyn, J., Haak, B., Levie, S.H., van Thiel, P.J.J., van de Wetering, E. (Ed.). 1990. .
* *A Corpus of Rembrandt Paintings IV (Self-Portraits)*. van de Wetering, Ernst (Ed.). Springer. 2005. .
* *A Corpus of Rembrandt Paintings V (The Small-Scale History Paintings)*. van de Wetering, Ernst (Ed.). Springer. 2010. .
* *A Corpus of Rembrandt Paintings VI: Rembrandt’s Paintings Revisited&nbsp;– A Complete Survey*. Ernst van de Wetering. Springer. 2014. .

Կատեգորիա:Գեղանկարչություն
Կատեգորիա:Կերպարվեստ
Կատեգորիա:Կերպարվեստի ստեղծագործություններ
Կատեգորիա:Նկարների ցանկեր
Կատեգորիա:Ռեմբրանդտի նկարներ
Ռուսաստանի բասկետբոլի կանանց ազգային հավաքական

**Ռուսաստանի բասկետբոլի կանանց ազգային հավաքական**, հիմնադրվել է 1993 թվականին։ Ներկայացնում է Ռուսաստանը բասկետբոլի միջազգային մրցաշարերում։

Հավաքականի լավագույն ցուցանիշները եղել են Եվրոպայի առաջնության 3 ոսկե մեդալները 2003, 2007 և 2011 թվականներին։

250px|thumb|''Ռուսաստանի կանանց հավաքականը Եվրոպայի չեմպիոն (2007թ.)''

## Հավաքականի մարզիչներ

*  Եվգենի Գոմելսկի (1992—2001)
*  Անատոլի Միշկին (1993)
*  Իգոր Գրուդին (1994—1995)
*  Վադիմ Կապրանով (1996)
*  Եվգենի Գոմելսկի (1998—2000)
*  Վադիմ Կապրանով (2001—2004)
*  Իգոր Գրուդին (2005—2008)
*  Վալերի Տիխոնենկո (2009)
*  Բորիս Սոկոլովսկի (2010—2012)
*  Ալֆրեդաս Վայնաուսկաս (2012—2013)
*  Անատոլի Միշկին (2013—2015)
*  Ալեքսանդր Վասին (2015—2017)
*  Օլաֆ Լանգե (2017—2019)
*  Ալեքսանդր Կովալյով (2019—մինչ հիմա)

## Կազմ
*Կազմը Եվրոպայի առաջնության համար (2021թ.)*

## Նվաճումներ
[250px|thumb|Հավաքականը [Ամառային օլիմպիական խաղեր 2012|Օլիմպիական խաղերին (2012թ.)]]

## Ծանոթագրություններ

## Արտաքին հղումներ
* Հավաքականի կազմը ՌԲՖ կայքում
* Հավաքականը ՖԻԲԱ կայքում

Կատեգորիա:Բասկետբոլը Ռուսաստանում